‘પ્રિન્સ, તારામાં દિલ જેવું કંઈ છે કે નહીં? તું એને આટલી બધી સમજે છે, પણ તને શું એટલી સાદી વાત નથી સમજાતી કે એ તારા પ્રેમમાં છે? હું એને બહુ ગમું છું એવી બધી જે વાતો એ મને લખે છે એ તો ખાલી દેખાડો છે. વાત ફ્ક્ત એટલી જ છે કે એ તને ચાહે છે, ખૂબ ચાહે છે. એ મને જે પત્રો લખે છે એમાં ઇર્ષ્યા છે. ના, ઇર્ષ્યાથી પણ વધુ ખતરનાક એવું કશુંક છે. તને શું લાગે છે? એ પત્રોમાં લખે છે એ પ્રમાણે, આપણે પરણી જઈએ કે તરત એ રોગોઝિનને પરણી જશે? ના રે ના. આપણે પરણી જઈશું કે તરત બીજા દિવસે એ આપઘાત કરી લેશે.’